ཆོས་ཀྱི་སྣེ་ཁྲིད་པ་དང་དགོན་སྡེའི་བླ་ཆེན་ཁག་གིས་ནི་ཅིས་ཀྱང་ལོ་རྒྱུས་དང་གནས་ཚུལ་ཡང་དག་ཧ་གོ་བར་བྱས་ཏེ་འབབས་མི་སེར་ལ་སློབ་སྟོན་དང་བསླབ་བྱ་གནང་རྒྱུ་ནི་གལ་ཆེ་ཤོས་ཤིག་ཅི་ལ་མིན།གནས་ཚུལ་འདི་དང་འབྲེལ་ད་ལྟའི་ཆར་བོད་ཕྱི་ནང་གཉིས་ནས་དོལ་རྒྱལ་སྐོར་འདི་གནད་ཆེ་ཤོས་ཤིག་ཡིན་པར་ཅིས་ཀྱང་བོད་ནང་གི་དགོན་སྡེའི་ཆོས་ཀྱི་སྣེ་ཁྲིད་པ་དག་གིས་བསམ་བློ་རྒྱ་ཆེ་སར་བཏང་སྟེ་གནས་ཚུལ་དང་རྒྱུ་མཚན་བཤད་དེ་ང་ཚོ་སླར་ཡང་མཐུན་ཐབས་དང་འགྲིག་ཐབས་ལ་ཐུགས་བསམ་གནང་བའི་དུས་ཚོད་ཡིན་པ་ལས་ད་དུང་ཆོས་ལུགས་དང་གྲུབ་མཐའ་ཁ་ལ་ཁྱེར་དེ་བོད་རྒུད་པ་ནས་རྒུད་པར་འཁྲིད་པའི་དུས་ཚོད་གཏན་ནས་མིན།ད་ལྟའི་དུས་འདི་ཆོས་ལུགས་གྲུབ་མཐའ་གཅིག་ཅིང་ཤ་རུས་ཁྲག་རྒྱུད་གཅིག་པའི་ཁ་བ་རི་བོའི་སྤུན་ཟླ་མིང་སྲིང་དག་སྲུང་མ་བརྟན་ཕྱོགས་ཙམ་ལ་མི་འགྲིག་པར་གྲི་དང་མེ་མདས་གཅིག་གི་ཚེ་སྲོག་གཅིག་གིས་འཕྲོགས་པའི་དུས་ཚོད་ཅིག་རེད་དམ།